
VIEŠŲJŲ PIRKIMŲ TARNYBA
VERTINIMO IŠVADA

	Lietuvos kariuomenės Karo Komendantūrų valdybai
El. p.: andrius.zukauskas@mil.lt
lukas.garla@mil.lt


Žiniai
Lietuvos kariuomenei
El. p.: LK.kanceliarija@mil.lt  

Lietuvos Respublikos krašto apsaugos ministerijai
El. p.: kam@kam.lt

	
Į
 
	2026-09-11
2026-08-10
2026-07-03
	Nr. 4S-1269 (7.4Mr)
el. l.[footnoteRef:1] [1:  Tarnyboje gautas 2026-08-10 registracijos numeris 3S-2180.] 

el. l.




[bookmark: _Hlk134107656][bookmark: _Hlk158629144][bookmark: _Hlk134107696]	Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Lietuvos kariuomenės Karo Komendantūrų valdybos (toliau – Perkančioji organizacija) vykdyto viešojo pirkimo ir sutarties vykdymo sisteminį vertinimą. [2:  Suvestinė redakcija nuo 2026 m. liepos 1 d.] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„Mikroautobusas keleivinis nuomos paslaugos“,  (2026 m. kovo 16 d. skelbtas Centrinėje viešųjų pirkimų informacinėje sistemoje (toliau – CVP IS), Nr. 6934000 (toliau – Pirkimas).
2026 m. balandžio 3 d. transporto nuomos sutartis, sutarties Nr. SRO-33 (toliau – Sutartis).

	Pirkimo vykdymo / sutarties sudarymo teisinis pagrindas
	Įstatymas (redakcija: 2025 m. spalio 1 d. – 2026 m. birželio 30 d.). Mažos vertės pirkimų tvarkos aprašas[footnoteRef:3] (redakcija nuo 2025 m. gruodžio 10 d.) (toliau – Mažos vertės pirkimų tvarkos aprašas) [3:  Aprašas patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97.] 


	Pirkimo rūšis pagal vertės ribas ir pirkimo būdas / pirkimo priemonės pavadinimas
	Mažos vertės pirkimas / skelbiama apklausa.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota pirkimo vertė 84 700, 00 Eur su PVM (70 000,00 be PVM),
Sutarties kaina 60 984,00 Eur su PVM (50 400,00 Eur be PVM)


	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Olego transportas“, juridinio asmens kodas 302296120 (toliau – Tiekėjas)

	Pirkimo / sutarties vertinimo apimtys / etapas

	Pirkimo sąlygų ir sutarties vykdymo teisėtumo vertinimas / po sutarties sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	–

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: –



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	1. 
	Mažos vertės pirkimų tvarkos aprašo 24.3.7 papunktis[footnoteRef:4], 24.3.8 papunktis[footnoteRef:5] [4:  Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą skelbimas dėl pakeitimų ar papildomos informacijos nepildomas.]  [5:  Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, Reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų. ] 


	Įvertinus Pirkimo sąlygas[footnoteRef:6] nustatyta, kad Perkančioji organizacija pasiūlymo formoje (Pirkimo sąlygų priedas Nr. 1) nurodė, jog: „Mikroautobusų rida turi būti ne didesnė kaip vienas šimtas penkiasdešimt tūkstančių km.“ Pirkimo eigoje, atsižvelgiant į tiekėjų paklausimus ir siūlymus[footnoteRef:7], šis reikalavimas buvo pakeistas, nustatant galimybę tiekėjams siūlyti didesnės ridos, iki 200 000 km, mikroautobusus. Perkančioji organizacija, atlikusi esminį Pirkimo sąlygų pakeitimą, informavo tiekėjus, taip pat paskelbė apie Pirkimo dokumentų patikslinimą CVP IS prie Pirkimo dokumentų. Mažos vertės pirkimų tvarkos aprašo 24.3.8 papunktis (analogiška sąlyga atkartota ir Pirkimo sąlygų 4.4 papunktyje) nustato, kad: „Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.“ [6:  Pirkimo sąlygose nėra patvirtinimo žymos. Pirkimo paraiška NR. PPF0054305, patvirtinta Lietuvos kariuomenės Karo komendantūrų valdybos vado, kurioje nurodyta, kad pridedama prie paraiškos techninė specifikacija 2026-03-05 Nr. TS-84. ]  [7:  „Norime akcentuoti, kad nuomos rinkoje komerciniai, keleiviniai mikroautobusai per vienerius metus gali nuvažiuoti iki 80 000-100 000 km. Tai reiškia, kad nors ir automobiliai yra techniškai tvarkingi bei beveik nauji, 2-4 metų senumo, jų ridos gali siekti ir 250 000 km. Jūsų reikalavimas, kad automobilis turi būti pagamintas ne seniau kaip 2021 metais, užtektinai užtikrina tai, kad gautumėte techniškai tvarkingus ir pakankamai naujus automobilius. Bet kokie automobilio gedimai yra paslaugos teikėjo rūpestis, todėl mes kaip paslaugos teikėjai taip pat esame suinteresuoti, jums pateikti kuo naujesnes transporto priemones. Siekiant jums pateikti ekonomiškai naudingiausią pasiūlymą, siūlome panaikinti ridos apribojimą perkamai transporto priemonių nuomos paslaugai arba padidinti jį iki 200 000 km ar 260 000 km.“] 

Pažymėtina, kad nors Pirkimo sąlygos buvo patikslintos kitą dieną po Pirkimo paskelbimo[footnoteRef:8] ir tik viena papildoma diena galimai nebūtų turėjusi reikšmingos įtakos naujų tiekėjų dalyvavimui Pirkime, tačiau atsižvelgiant į teisinį reguliavimą, Perkančioji organizacija privalėjo nukelti pasiūlymų pateikimo terminą. Perkančioji organizacija, nepratęsusi pasiūlymų pateikimo termino, pažeidė Mažos vertės pirkimų tvarkos aprašo 24.3.8 papunkčio reikalavimus ir Pirkimo sąlygų 4.4 punktą.  [8:  Pirkimas paskelbtas 2026 m. kovo 16 d., tiekėjo paklausimas gautas 2026 m. kovo 17 d. , atsakymas ir Pirkimo sąlygų patikslinimas paskelbtas 2026 m. kovo 17 d..] 

Taip pat nustatyta, kad nors Perkančioji organizacija informaciją apie Pirkimo sąlygų paaiškinimus ir patikslinimą pateikė visiems prie Pirkimo prisijungusiems tiekėjams, tačiau nepaskelbusi vieno iš paaiškinimų[footnoteRef:9] (dėl tiekėjo prašymo paaiškinti Pirkimo sąlygų reikalavimus[footnoteRef:10]) CVP IS prie Pirkimo dokumentų, pažeidė Mažos vertės pirkimų tvarkos aprašo 24.3.7 papunkčio reikalavimus, pagal kuriuos paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. [9:  Pranešimo Nr. 573012. ]  [10:  Tiekėjo paklausimas dėl mikroautobusų pristatymo vietos, laiko, tiekėjo deklaracijos pateikimo tinkamumo.] 











[bookmark: _Hlk158105518]III dalis. Kiti nustatyti pažeidimai

	1. 
	Įstatymo 86 straipsnio 9 dalis[footnoteRef:11], Informacijos viešinimo CVP IS aprašo 30 punktas [11:  Perkančioji organizacija raštu pateiktą laimėjusį pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kuriai taikomi šio įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. ] 


	Perkančioji organizacija CVP IS paviešino Sutartį ir jos priedus 2026 m. rugsėjo 1 d., praleidusi Įstatyme nustatytą 15 dienų terminą ir tuo pažeidė Įstatymo 86 straipsnio 9 dalies bei Informacijos viešinimo Centrinėje viešųjų pirkimų informacinėje sistemoje tvarkos aprašo[footnoteRef:12] 30 punkto reikalavimus (toliau – Informacijos viešinimo CVP IS aprašas). Pažymėtina, kad pagal Įstatymo 86 straipsnio 9 dalį: „Perkančioji organizacija <...> raštu sudarytą pirkimo sutartį, <...> ir šių sutarčių pakeitimus, <...>, ne vėliau kaip per 15 dienų nuo pirkimo sutarties <...> ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje“. Pagal Informacijos viešinimo CVP IS aprašo 30 punktą: „Pirkimo vykdytojas <...> raštu sudarytas pirkimo sutartis, preliminariąsias sutartis, vidaus sandorius bei pirkimų iš susijusių įmonių sandorius viešina CVP IS ne vėliau kaip per 15 kalendorinių dienų nuo pirkimo sutarties, preliminariosios sutarties, vidaus sandorio ar pirkimų iš susijusių įmonių sandorio sudarymo, bet ne vėliau nei iki pirmojo mokėjimo pagal jį pradžios. Jei pirkimo vykdytojas keičia raštu sudarytą pirkimo sutartį, <...>, šie pakeitimai turi būti paskelbti CVP IS ne vėliau kaip per 15 kalendorinių dienų nuo atitinkamų pakeitimų atlikimo <...>“.  [12:   Patvirtintas Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“.] 



	2.
	Mažos vertės pirkimų tvarkos aprašo 24.3.3.3 papunktis[footnoteRef:13] [13:  Pirkimo dokumentuose turi būti perkančiosios organizacijos siūlomos šalims pasirašyti pirkimo sutarties sąlygos ir (arba) pirkimo sutarties projektas, jeigu jis yra parengtas, įskaitant šio aprašo 24.4.2 punkte nustatytą informaciją.] 


	Perkančioji organizacija kartu su Pirkimo dokumentais nepaskelbė pagrindinių Pirkimo sutarties sąlygų arba sutarties projekto, apsiribodama tik vieno sutarties sąlygos punkto[footnoteRef:14] paskelbimu. Perkančioji organizacija tuo pažeidė Mažos vertės pirkimų tvarkos aprašo 24.3.3.3 papunktį („Pirkimo dokumentuose turi būti perkančiosios organizacijos siūlomos šalims pasirašyti pirkimo sutarties sąlygos ir (arba) pirkimo sutarties projektas, jeigu jis yra parengtas, įskaitant šio aprašo 24.4.2 papunktyje[footnoteRef:15] nustatytą informaciją“). [14:  9.1 papunktis. PVM sąskaitos apmokėjimas per 30 kalendorinių dienų nuo prekių pristatymo ir PVM sąskaitos pateikimo. Sąskaita pateikiama per e-sąskaita sistema (VPĮ 2 str. 12 p. numatyta prievolė).]  [15:  24.4.2. Kai pirkimo sutartis sudaroma raštu, joje turi būti nurodoma: 24.4.2.1. perkamos prekės, paslaugos ar darbai, preliminarus, o jeigu įmanoma – tikslus jų kiekis (apimtis); 24.4.2.2. kainodaros taisyklės; 24.4.2.3. mokėjimo tvarka. Mokėjimo laikotarpiai turi atitikti Lietuvos Respublikos mokėjimų, atliekamų pagal komercines sutartis ,vėlavimo prevencijos įstatymo 5 straipsnyje nustatytus reikalavimus; 24.4.2.4. sutarties prievolių įvykdymo terminai; 24.4.2.5. sutarties peržiūros sąlygos ar pasirinkimo galimybės, jeigu tai numatoma; 24.4.2.6. subtiekėjai, jeigu vykdant pirkimo sutartį jie pasitelkiami, ir jų keitimo tvarka; 24.4.2.7. informacija, kad jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.] 




IV dalis. Sprendimas
	             Tarnyba, įvertinusi Perkančiosios organizacijos pateiktus[footnoteRef:16], CVPIS esančius dokumentus, Pirkimo sąlygose nustatytų reikalavimų teisėtumą, pateiktus paaiškinimus, su Sutarties vykdymu susijusius dokumentus, sprendžia, kad Perkančioji organizacija pažeidė Įstatymo 86 straipsnio 9 dalies reikalavimus, Informacijos viešinimo CVP IS aprašo 30 punkto nuostatas, taip pat – Mažos vertės pirkimų aprašo 24.3.7, 24.3.8 ir 24.3.3.3 papunkčių nuostatas. [16:  Tarnyboje gautas 2026 m. rugpjūčio 10 d. registracijos numeris 3S-2180 ir 2026 m. liepos 3 d. el. paštu pateikti dokumentai ir informacija.] 

Atsižvelgdama į tai, kad Pirkimas pasibaigęs ir Sutartis sudaryta, indikacijų dėl netinkamo paslaugų teikimo Tarnyba nenustatė, Pirkimo vertinimo išvados II ir III dalyse konstatuoti Įstatymo, Mažos vertės pirkimų tvarkos aprašo, Informacijos viešinimo CVP IS aprašo reikalavimų pažeidimai yra procedūrinio ir formalaus pobūdžio[footnoteRef:17], bei į tai, kad Tarnybos priimami sprendimai turi atitikti protingumo, proporcingumo ir teisingumo kriterijus, o sudarytos sutarties nutraukimas turi būti taikomas kaip ultima ratio priemonė[footnoteRef:18], Tarnyba, nagrinėjamu atveju, neteikia rekomendacijos nutraukti Sutartį. [17:  Visi pirkime dalyvavę tiekėjai buvo informuoti apie pirkimo dokumentų patikslinimus, pretenzijų pateikta nebuvo, nenustatytas konkurencijos iškraipymas, tiekėjų teisių suvaržymas ar poveikis pirkimo rezultatams, pasiūlymų pateikimo termino nepratęsimas viena diena neturėjo realios įtakos tiekėjų galimybėms dalyvauti pirkime, laikytina, jog pažeidimai įtakos pirkimo rezultatams neturėjo. Dėl šios priežasties rekomendacija nutraukti sudarytą pirkimo sutartį būtų neproporcinga nustatytų pažeidimų pobūdžiui ir jų sukeltoms pasekmėms. ]  [18:  Sudarytos viešojo pirkimo sutarties nutraukimas laikytinas kraštutine (ultima ratio) priemone, kuri turėtų būti taikoma tik tais atvejais, kai nustatyti pažeidimai yra esminiai, turėjo reikšmingą poveikį konkurencijai, tiekėjų lygiateisiškumui, skaidrumui ar lėmė neteisėtą pirkimo rezultatą. ] 




Pastabos

	1. Perkančioji organizacija CVPIS prie skelbiamos apie Pirkimą informacijos nurodė klaidingus duomenis apie Sutarties sudarymo datą, nurodydama kad Sutarties sudarymo data yra 2026 m. kovo 25d.[footnoteRef:19] Nurodyta informacija neatitinka faktinės Sutarties sudarymo datos – 2026 m. balandžio 3 d., todėl turi būti pakoreguota. [19:  „SUTARTIES SUDARYMO DATA: 25/03/2026 11:00 SUTARTIES VYKDYMO PRADŽIOS DATA: 25/03/2026 09:00”.] 

2. Perkančiosios organizacijos suplanuota Pirkimo vertė 84 700, 00 Eur su PVM (70 000,00 be PVM). Nors nustatyta, kad faktinė sudarytos Sutarties vertė 50 400,000 Eur be PVM neviršijo Įstatymo 4 straipsnio 3 dalyje numatomos pirkimo vertės ribos, tačiau planuojant pirkimus ir nustatant pirkimo rūšį, prašome atkreipti dėmesį į tai, kad Įstatymo 4 straipsnio 3 dalyje nustatyta, jog mažos vertės viešuoju laikomas supaprastintas pirkimas, kai prekių ar paslaugų pirkimo numatoma vertė yra mažesnė kaip 70 000 Eur (be pridėtinės vertės mokesčio). 
3. Lietuvos kariuomenės Karo Komendantūrų valdybos teisinis statusas – biudžetinės įstaigos filialas. Tai reiškia, kad šis subjektas nėra savarankiška perkančioji organizacija pagal Įstatymo 2 straipsnio 25 dalyje įtvirtintus kriterijus, savarankiškai viešuosius pirkimus galėtų vykdyti, tik jeigu atitinka Įstatymo 5 straipsnio 2 dalyje nustatytus reikalavimus.






	Direktorius 
	Darius Vedrickas 

